पहले जब प्रधानमंत्री नरेन्द्र मोदी गुजरात के मुख्यमंत्री थे,तो क्यों उन्हें अमेरिका ने वीज़ा जारी करने से मना कर दिया था? यह वहाँ रहने वाले भारतीयों को सख्त संदेश था कि अगर आपको अमेरिका में रहना है तो हिन्दूवादी सोच एवं संस्कृति से दूरी बनाकर रखनी होगी।पेरिस में आतंकवादी हमले के बाद हम सभी जानते हैं वहाँ की प्रधानमंत्री ने क्या एक्शन लिए थे तब उन्हें असहिष्णु की उपाधि नहीं दी गई क्या हम लोग इन दोहरे मापदंडों को देख और समझ पा रहे हैं?किसी भी देश को सम्पन्न बनाने का एक ही तरीका होता है, वहाँ के नागरिकों को सम्पन्न बनाना अगर भारत को सम्पन्न बनाना था तो इस देश के हर नागरिक को केवल भारतीय रहने देते,आर्थिक रूप से पिछड़े लोगों के उत्थान के लिए नीतियों के द्वारा इतने सालों में भारत के आम आदमी का विकास निश्चित ही हो जाता फिर क्यों हमें जातिगत आरक्षण का मीठा जहर दिया गया?भारत का विभाजन होने के बाद भी क्यों आजाद भारत के समाज को विभिन्न जातियों में विभाजित करके जाती प्रथा को जीवित रखा गया ? इस मीठे जहर से हमारे देश की या इन पिछड़ी जातियों की कितनी तरक्की हुई है? आज जातियाँ वोट बैंक में तब्दील हो चुकी हैं जो बौद्धिक आतंकवाद का परिणाम है।1947 में जो भारत का विभाजन हुआ था वो रक्त रंजित था और आजादी के बाद जो आज तक के सफर में भारतीय समाज का विभाजन हुआ वो बौद्धिक आतंकवाद के मीठे जहर से बिना रक्त पात के सफल हुआ।